 ![Slika na kojoj se prikazuje uzorak, kvadrat, piksel, dizajn

Opis je automatski generiran]()

**REPUBLIKA HRVATSKA**

 **BRODSKO – POSAVSKA ŽUPANIJA**

**OPĆINA VELIKA KOPANICA**

**Općinsko vijeće**

KLASA: 400-01/24-01/14

URBROJ: 2178-12-03-24-8

Velika Kopanica, 19. prosinca 2024.g.

Na temelju članka 32. Statuta Općine Velika Kopanica („Službeni vjesnik Brodsko-posavske županije“, broj 4/20, 11/21 i 31/23), a u skladu sa člankom 289. Zakona o socijalnoj skrbi („Narodne novine“, broj 18/22, 46/22, 119/22, 71/23 i 156/23), Općinsko vijeće Općine Velika Kopanica na svojoj 27. sjednici održanoj dana 19. prosinca 2024. godine, donosi

**P R O G R A M**

**socijalne skrbi na području**

**Općine Velika Kopanica za 2025. godine**

**Članak 1.**

Ovim Programom se određuje način obavljanja i financiranja djelatnosti socijalne skrbi, korisnika socijalne skrbi, postupka za ostvarivanje tog prava te druga pitanja značajna za obavljanje djelatnosti socijalne skrbi. Sukladno Zakonu o socijalnoj skrbi, općine i gradovi su obvezni u svom proračunu za potrebe socijalne skrbi osigurati sredstva kojima osiguravaju pomoć za podmirenje troškova stanovanja, kao i za ostvarivanje prava utvrđenih propisima u većem opsegu te za pružanje i drugih vrsta pomoći.

**1. Pomoć obiteljima i samcima**

|  |  |  |
| --- | --- | --- |
| **AKTIVNOST 1007-01 POMOĆI GRAĐANIMA I KUĆANSTVIMA** | | |
| **R.B.** | **Oblik socijalne pomoći - Plan za 2025.g.** | **Planirana sredstva (euri)** |
| 1. | **Pomoć obiteljima i kućanstvima**  Pomoć obiteljima i kućanstvima u vidu jednokratne novčane pomoći će se odobravati u pravilu jednom u tijeku godine, a visina će se određivati ovisno o veličini potrebe i drugim okolnostima te posebnim uvjetima i okolnostima u kojima živi podnositelj zahtjeva. Općinski načelnik odlučuje o realizaciji pojedinačnih zahtjeva.  **Naknade šteta** (elementarne nepogode, prirodne katastrofe i sl.) | 6.700,00  1.300,00 |
| 2. | **Troškovi stanovanja**  - pravo na naknadu za troškove stanovanja priznaje se korisnicima minimalne zajamčene naknade, a odnosi se na troškove najamnine, komunalne naknade, troškovi grijanja, vodne usluge te troškovi koji su nastali zbog radova na povećanju energetske učinkovitosti zgrade  -troškovi ogrjeva u evidencijama JLP(R)S se evidentiraju samo kroz obvezu isplate (uplata Državni proračun-isplata korisnicima) | 1.300,00 |
| 3. | **Ostale kapitalne donacije građenima i kućanstvima**  -priključci na komunalnu infrastrukturu (HRVI) i ostali | 6.700,00 |
|  | **UKUPNO:** | **16.000,00 eura** |

**Izvor financiranja**: 13. Opći prihodi i primici

**2. Sufinanciranje rada udruga i humanitarnih organizacija**

Financijska potpora za rad udruga i humanitarnih organizacija, te vjerskim zajednicama u Proračunu za 2025. godinu u skladu s mogućnostima Općine, putem transfera doznačit će sredstva za rad Udruga.

|  |  |  |
| --- | --- | --- |
| **R.B.** | **Sufinanciranje udruga i hum. organizacija - Plan za 2025.g.** | **Planirana sredstva (euri)** |
| **AKTIVNOST 1007-02 CRVENI KRIŽ** | | |
| 1. | **Crveni križ** – redovna djelatnost  -konačan iznos utvrdit će se tijekom 2025.g po važećem izračunu | 6.000,00 |
|  | **UKUPNO** | **6.000,00 eura** |
| **AKTIVNOST 1007-03 POMOĆI VJERSKIM ZAJEDNICAMA** | | |
| 1. | Pomoć vjerskim zajednicama | 6.700,00 |
|  | **UKUPNO:** | **6.700,00 eura** |

**Izvor financiranja**: 13. Opći prihodi i primici

**Članak 2.**

U programu socijalne skrbi u Proračunu Općine Velika Kopanica za 2025. godinu izdvojeno je sveukupno 28.700,00 eura.

**Članak 3.**

Ovaj Program sastavni je dio Proračuna Općine Velika Kopanica za 2025. godinu i stupa na snagu osmog dana od dana objave u „Službenom vjesniku Brodsko-posavske županije“, a primjenjivat će se od 1. siječnja 2025. godine.

**OPĆINSKO VIJEĆE**

**OPĆINE VELIKA KOPANICA**

PREDSJEDNIK OPĆINSKOG VIJEĆA

**Tomislav Jagić, mag.ing.silv.**